Subject: Dokumendiregistris andmete uuendamisest ja parandamisest
From: "Kai-Karmen Koger - PMK" <[email-masked]>
To: <[email-masked]>
Cc: "Siret Lilleleht - THK" <[email-masked]>
Date: Tue, 30 Sep 2025 09:44:02 +0300

Tere lp Karl-Sander Erss

Olen Kai-Karmen Koger Eesti kohtute infoteenistusest.

Leidsin Teie projekti dokumendiregistrid.karlerss.com.

Esmalt sooviksin teada, kuidas käib Teie dokumendiregistris andmete
uuendamine?

Küsimus on ajendatud sellest, et kui kohtud teevad enda dokumendiregistris
uuendusi või parandusi, mille tulemusel muutuvad kohtute avalikes
dokumendiregistrites andmed, siis kuidas on tagatud, et need andmed
oleksid õigesti kajastatud ka teie registris?

Teine, mida tähele panin, on asjaolu, et teie registris kuvatakse alates
1.04.2025 maakohtute dokumendid kõik Harju Maakohtu dokumentidena.
Nimetatud kuupäevast liikusid maakohtud ühise dokumendiregistri alla, kuid
see ei tähenda seda, et maakohtute ühises dokumendiregistris oleks
vastutavaks asutuseks vaid Harju Maakohus.

Lisan pildi:

Arvestades eelnevat oleks palve, et viiksite enda registri kooskõlla
andmete uuendamise osas ja maakohtute registriga vastutavate isikute osas.
Soovime, et andmed oleksid kuvatud õigesti ja ajakohaselt, kuid kahjuks
esineb hetkel selles osas puudujääke.

Teie tagasisidet ootama jäädes

lugupidamisega

Kai-Karmen Koger
Infoteenistuse juht
Pärnu Maakohus

Konfidentsiaalsusmärge:
Selles e-kirjas sisalduv teave ja võimalikud manused on mõeldud
ametialaseks kasutamiseks ning seda võivad kasutada vaid e-kirja
adressaadid. E-kirjas sisalduvat teavet ei tohi ilma saatja selgelt
väljendatud loata edasi saata ega mistahes viisil kõrvalistele isikutele
avaldada.
Juhul, kui Te olete saanud käesoleva e-kirja eksituse tõttu, teavitage
sellest kohe saatjat ning kustutage e-kiri oma arvutisüsteemist.